cyanic-selkie/wikianc huggingface dataset:
Σαουδική Αραβία
Εκπαίδευση
thumb|right|200px|Χάρτης της Σαουδικής Αραβίας Η ύπαρξη νομαδικών φυλών δυσχεραίνει τη σχολική εκπαίδευση. Εκτός αυτού, δεν υφίσταται κάποιος νόμος που να την καθιστά υποχρεωτική, ούτε που να ορίζει σε ποια ηλικία πρέπει να εγγράφονται τα παιδιά στο σχολεί­ο. Μετά το 1955 ξεκίνησε σοβαρή εκστρατεία για την καταπολέμηση του αναλφαβητισμού, του οποίου ο δείκτης εξακολουθεί να παραμένει ανάμεσα στους υψηλότερους στον κόσμο. Η στοιχειώδης εκπαίδευση διαρκεί έξι χρόνια, όπως και η μέση, η οποία προετοιμάζει τους μαθητές για τις πανεπιστημιακές σπουδές. Η ανώτατη εκπαίδευση είναι μοιρασμένη ανάμεσα στο πανεπιστήμιο του Ριάντ (φιλολογία, θετικές επιστήμες, φαρμακευτική και ανώτερα εμπορικά μαθήματα) και στο πανεπιστήμιο της Τζέντα, που λειτουργεί από το 1967 και περιλαμβάνει σχολές σχετικές με τον οικονομικό και το διοικητικό τομέα. Το 1964 οργανώθηκε στο Νταχράν και ένα ανώτερο ινστιτούτο για έρευνες του υπεδάφους. Υπάρχει το ισλαμικό πανεπιστήμιο της Μεδίνας για τις θεολογικές σπουδές, όπως και άλλα πανεπιστήμια.
Μάχη στο Νικολίτσι
Η Μάχη στο Νικολίτσι έγινε στις 17 Μαϊου 1944 από αντιστασιακούς της οργάνωσης ΕΔΕΣ, στο χωριό Νικολίτσι που βρίσκεται στη Λάκα Σουλίου. Οι δύο αντιμαχόμενες πλευρές ήταν οι αντάρτες του ΕΔΕΣ και οι Γερμανικές κατοχικής δυνάμεις. Η μάχη είχε ως αποτέλεσμα θανάτους και τραυματισμούς Γερμανών στρατιωτών, ενώ ορισμένοι εξ αυτών τράπηκαν σε φυγή.
Στη μάχη συμμετείχαν ο αντισυνταγματάρχης Δημοσθένης Χρήστου που εντόπισε πρώτος το Γερμανικό τάγμα, το 24ο Σύνταγμα Πεζικού με διοικητή τον Ταγματάρχη Χρήστο Παπαδάτο στο χωριό Σκιαδά και ο υπολοχαγός πυροβολικού Θεόδωρος Μπαγλανέας. Οι Γερμανικές δυνάμεις αρχικά βρίσκονταν στον προφήτη Ηλία.
Το χρονικό της μάχης
Ο ΕΔΕΣ επιτέθηκε στους Γερμανούς στην περιοχή Μογόρτσα από την δεξιά τους πλευρά. Στη μάχη χρησιμοποιήθηκαν βαριά όπλα πεζικού, όλμοι και πολυβόλα. Οι ελληνικές αντιστασιακές δυνάμεις εισήλθαν στην Μπογόρτσα και αναπτύχθηκαν δυτικά του Νικολιτσίου στον Προφήτη Ηλία. Ο υπολοχαγός Μπαγλανέας κινήθηκε ανατολικά της περιοχής του Μπαλντενεζίου.
Απολογισμός της Μάχης
Οι Γερμανοί είχαν 3 με 4 νεκρούς και ισάριθμους τραυματίες. Οι Έλληνες απέσπασαν λάφυρα όπως πολυβόλα, όλμους, αυτόματα τυφέκια και έναν φορητό ασύρματο.
Τα αντίποινα
Μετά από αυτή τη μάχη οι ναζιστικές δυνάμεις της Γερμανίας βομβάρδισαν το χωριό. Αυτό είχε ως αποτέλεσμα τον θάνατο και τον τραυματισμό πολιτών, ενώ καταστράφηκαν ολοσχερώς το σχολείο και ορισμένα σημαντικά σπίτια του χωριού.
Δείτε επίσης
Ανατίναξη της γέφυρας του Γοργοποτάμου
X-Men 2 (ταινία)
X-Men 2 (X2 ή X2: X-Men United) είναι αμερικανική περιπετειώδης ταινία επιστημονικής φαντασίας παραγωγής 2003 βασισμένη στην ομώνυμη ομάδα υπερηρώων των κόμικς της Marvel. Αποτελεί συνέχεια της ταινίας X-Men (2000) και το δεύτερο μέρος της σειράς ταινιών. Τη σκηνοθεσία ανέλαβε και πάλι ο Μπράιαν Σίνγκερ και το σενάριο έγραψαν οι Μάικλ Ντόγκερτι, Νταν Χάρις και Ντέιβιντ Χέιτερ. Όπως και στην πρώτη ταινία πρωταγωνιστούν οι Πάτρικ Στιούαρτ, Ίαν ΜακΚέλεν, Χιου Τζάκμαν, Χάλι Μπέρι, Φάμκε Γιάνσεν, Άννα Πάκουιν, Τζέιμς Μάρσντεν, Ρεμπέκα Ρομέιν-Στάμος και Σον Άσμορ ενώ στο καστ προστίθενται οι Μπράιαν Κοξ, Κέλι Χου και Άλαν Κάμινγκ. Η δεύτερη ταινία φέρνει αυτή τη φορά τους X-Men ενωμένους εναντίον κοινού εχθρού, του Γουίλιαμ Στράικερ. Ο Στράικερ θα επιτεθεί στους μαθητές της σχολής του Τσαρλς Εξέβιερ ώστε να πάρει το Σερίμπρο, με σκοπό να σκοτώσει όλους τους μεταλλαγμένους.
Γιαγκιελόνια Μπιαουίστοκ
Ίδρυση του συλλόγου
Όπως και αρκετοί άλλοι πολωνικοί αθλητικοί σύλλογοι, η Γιαγκελόνια δημιουργήθηκε από στρατιωτικούς, και πιο συγκεκριμένα το Μάιο του 1920 από τους στρατιώτες του 42ου τάγματος Πεζικού που έδρευε εκείνη την περίοδο στην πόλη του Μπιάλιστοκ.Για πολλά χρόνια αγωνίζονταν χωρίς μεγάλη επιτυχία στα τοπικά περιφερειακά πρωταθλήματα, ώσπου το 1932 οι δημοτικές αρχές της πόλης αποφάσισαν να συγχωνεύσουν την Γιαγκελόνια με τις υπόλοιπες ομάδες του Μπιάλεστοκ και στην νέα ομάδα να δοθεί το όνομα Białostocki Białystok Jagiellonia Klub. Αυτό το όνομα επιλέχθηκε για να συνδέεται με την ιστορία της πόλης και της περιοχής, που ταυτίστηκε με την Γιαγκελόνεια (Jagiellonian) Δυναστεία για περισσότερο από τέσσερις αιώνες. Αργότερα, και λόγω των αυξανόμενων οικονομικών προβλημάτων, θα αναζητήσει ξανά τη βοήθεια του Πολωνικού Στρατού και θα μετονομαστεί το 1936 σε Wojskowy Jagiellonia Sportowy Klub. Με την κήρυξη του πολέμου ο σύλλογος είναι λογικά να εγκαταλειφθεί στην τύχη του, το πρωτάθλημα της περιοχή διακόπηκε και όλες οι αθλητικές δραστηριότητές του απαγορεύονται από τους Γερμανούς κατακτητές.
X-Men 2 (ταινία)
Η υλοποίηση της ταινίας ξεκίνησε λίγο μετά την πρώτη ταινία. Οι Ντέιβιντ Χέιτερ και Ζακ Πεν έγραψαν ξεχωριστά σενάρια και συνδύασαν τα καλύτερα στοιχεία από κάθε σενάριο σε ένα. Οι Μάικλ Ντόγκερτι και Νταν Χάρις προσελήφθησαν να γράψουν το τελικό σενάριο, αλλάζοντας χαρακτηριστικά κάποιων χαρακτήρων. Οι Sentinels και το Δωμάτιο Κινδύνου συμπεριλαμβάνονταν στο αρχικό σενάριο αλλά διαγράφηκαν για λόγους προϋπολογισμού. Τα γυρίσματα ξεκίνησαν τον Ιούνιο του 2002 και ολοκληρώθηκαν το Νοέμβριο.
Γιαγκιελόνια Μπιαουίστοκ
Μεταπολεμική περίοδος
Το 1945, μετά την απελευθέρωση της πόλης, η ομάδα θα ξαναγεννηθεί , κυρίως υπό την ώθηση του Κάρολ Κοβαλζίνσκι (Karol Kowalczyński) , παίκτης της ομάδας πριν από το Δεύτερο Παγκόσμιο Πόλεμο. Μετά από διαδοχικές αλλαγές στην επωνυμία της, το 1955 επιστρέφει στο ιστορικό όνομά της, Γιαγκελόνια. Μέχρι 1970 δεν γνωρίζει καμία ουσιαστική επιτυχία, και συνεχίζει να παίζει σε περιφερειακό επίπεδο, όπως πριν από πενήντα χρόνια. Τελικά το 1975 και υπό τις διαταγές του Bani Zbigniew προβιβάζεται στην Β 'Κατηγορία όπου αγωνίζεται για 3 συναπτά έτη προτού υποβιβασθεί ξανα στην Γ' Κατηγορία. Σταδιακά θα κερδίσει την άνοδό της στην ανώτερη κατηγορία και τελικά το 1987 θα προβιβαστεί για πρώτη φορά στην ιστορία της, στην πρώτη κατηγορία. Κατά τις δύο πρώτες αγωνιστικές σεζόν, καταλαμβάνει την 8η θέση στο πρωτάθλημα ενώ το 1989 έφθασε ακόμη και τον τελικό του Κυπέλλου Πολωνίας όπου και ηττήθηκε από την Λέγκια Βαρσοβίας με 5-2. Το 1990 ο σύλλογος υποβιβάστηκε στην Β κατηγορία καθώς συγκέντρωσε μόλις 13 βαθμούς σε 30 αγωνιστικές. Ωστόσο, επανήλθε την επόμενη σεζόν στη μεγάλη κατηγορία και υποβιβάστηκε εκ νέου.Η αγωνιστική παρακμή της ομάδας συνεχίστηκε όλη τη δεκαετία του 1990 με συνεχείς πρόσκαιρους προβιβασμούς στην Α΄Κατηγορία και άμεσους υποβιβασμούς. Τη σεζόν 1995-1996 μάλιστα υποβιβάστηκε στην τρίτη κατηγορία και το 1998 κατέληξε στην τέταρτη κατηγορία του Πολωνικού ποδοσφαίρου. Από τότε ξεκινά μια προσπάθεια συνολικής ανασυγκρότησης του συλλόγου που έφερε την ομάδα ξανά στην κορυφαία κατηγορία της χώρας.
X-Men 2 (ταινία)
Το X-Men 2 κυκλοφόρησε στους κινηματογράφους στις 2 Μαΐου 2003. Έλαβε εξαιρετικά σχόλια από τους κριτικούς, με τους περισσότερους να το θεωρούν καλύτερο από το πρώτο  και έγινε μεγάλη εισπρακτική επιτυχία αποφέροντας 407,7 εκατομμύρια δολάρια παγκοσμίως.
Γιαγκιελόνια Μπιαουίστοκ
Εξωτερικοί σύνδεσμοι
Κατηγορία:Αθλητικοί σύλλογοι Πολωνίας Κατηγορία:Ιδρύσεις αθλητικών συλλόγων το 1920 Κατηγορία:Ποδοσφαιρικές ομάδες Πολωνίας Κατηγορία:Ιδρύσεις ποδοσφαιρικών ομάδων το 1920
X-Men 2 (ταινία)
Πλοκή
Ο Nightcrawler επιχειρεί να δολοφονήσει τον Πρόεδρο των Ηνωμένων Πολιτειών στο Λευκό Οίκο αλλά αποτυγχάνει και δραπετεύει. Ο Wolverine επιστρέφει αφού δεν ανακάλυψε τίποτα στη λίμνη Αλκάλι, ενώ η Storm και η Τζιν Γκρέι βρίσκουν το Nightcrawler με τη βοήθεια του Καθηγητή Εξέβιερ και του Σερίμπρο. Ο Cyclops με τον Καθηγητή επισκέπτονται τον Magneto, στην πλαστική του φυλακή, να μάθουν αν είχε κάποια ανάμιξη με την απόπειρα δολοφονίας στον Πρόεδρο. Ενώ διαβάζει το μυαλό του Magneto, ο Καθηγητής ανακαλύπτει ότι ο Γουίλιαμ Στράικερ αποσπούσε πληροφορίες από το Magneto. Μια παγίδα έχει στηθεί και ο Cyclops με τον Εξέβιερ πιάνονται αιχμάλωτοι από τον Στράικερ και της βοηθού του Γιούρικο Ογιάμα. Μία στρατιωτική επιδρομή γίνεται στη Σχολή, με τους στρατιώτες να ναρκώνουν όλους τους μαθητές.
Προσποιούμενη τον Γερουσιαστή Ρόμπερτ Κέλλυ και τη Γιούρικο, η Mystique παίρνει πληροφορίες για τη φυλακή του Magneto και τον βοηθάει να δραπετεύσει. Ο Wolverine μαζί με τους Rogue, Iceman και Pyro πηγαίνουν στο σπίτι του Iceman στη Βοστώνη. Ο μικρός του αδερφός όμως καλεί την αστυνομία και περιπολικά έχουν περικυκλώσει το σπίτι. Τότε φτάνει το Τζετ των Χ-Men και τους παίρνει. Οι Χ-Μen τώρα συμμαχούν με τον Magneto και τη Mystique. Ο Magneto έμαθε ότι η απόπειρα δολοφονίας του προέδρου ήταν σχέδιο του Στράικερ, ο οποίος πειραματιζόταν πάνω σε μεταλλαγμένους, χρησιμοποιώντας ένα φάρμακο που μπορούσε να τους ελέγξει. Η Τζιν Γκρέι διαβάζει το μυαλό του Nightcrawler και ανακαλύπτει ότι η βάση του Στράικερ βρίσκεται στη λίμνη Αλκάλι και χρησιμοποιώντας το Σερίμπρο θα σκοτώσει όλους τους μεταλλαγμένους.
Μέσω του γιου του Τζέισον, ο Στράικερ παίρνει τον έλεγχο από τον Καθηγητή Χ. Ο γιος του έχει την ικανότητα να προβάλει ισχυρά οράματα και να θολώνει το μυαλό. Έτσι πείθει τον Καθηγητή να χρησιμοποιήσει το Σερίμπρο. Εν τω μεταξύ, η Mystique καταφέρνει και διεισδύει στη βάση. Η Storm με τον Nightcrawler ψάχνουν τους μαθητές που απήγαγε ο Στράικερ. Τότε οι Τζιν Γκρέι, Magneto και Mystique δέχονται επίθεση από τον Cyclops, ο οποίος έχει υποστεί πλύση εγκεφάλου, προσπαθώντας να βρουν τον Καθηγητή. Η Τζην καταφέρνει να φέρει το Cyclops στα λογικά του και την ίδια στιγμή ο Wolverine βρίσκει το Στράικερ σε ένα δωμάτιο με αδαμάντιο μαζί με την Λέιντι Ντεθστράικ. Ο Wolverine καταφέρνει και νικάει τη Ντεθστράικ και κυνηγά τον Στράικερ. Ενώ προσπαθεί να φύγει με ελικόπτερο, ο Wolverine τον πιάνει και ο Στράικερ προσπαθεί να παζαρέψει τη ζωή του, αποκαλύπτοντας στον Wolverine το παρελθόν του.
Μεταμφιεσμένη σε Στράικερ, η Mystique πείθει τον Τζέισον να χρησιμοποιήσει τον Καθηγητή για να σκοτώσει τους ανθρώπους. Μαζί με τον Magneto χρησιμοποιούν το ελικόπτερο του Στράικερ και φεύγουν από τη λίμνη. Ο Nightcrawler τηλεμεταφέρει τη Storm μέσα στο Σερίμπρο και εκείνη δημιουργεί χιονοθύελλα ώστε να ελευθερώσει τον Καθηγητή. Εν τω μεταξύ σπάει το φράγμα της λίμνης και εμποδίζει το Τζετ να απογειωθεί. Καθώς η πλημμύρα γίνεται όλο και πιο ορμητική, η Τζιν εμποδίζει τα νερά με την τηλεκινητική της δύναμη ώστε να μπορέσει το Τζετ να απογειωθεί. Όταν το Τζετ απογειώνεται τα νερά παρασύρουν τη Τζιν.
Οι X-Men, επισκέπτονται τον Πρόεδρο και του δίνουν στοιχεία από τα γραφεία του Στράικερ και ο Καθηγητής τον προειδοποιεί ότι άνθρωποι και μεταλλαγμένοι πρέπει να συνεργαστούν.
Σενάριο
Η καλλιτεχνική και εμπορική επιτυχία του X-Men έπεισε τη 20th Century Fox να βάλει άμεσα μπροστά την παραγωγή μιας συνέχειας. Ξεκινώντας το Νοέμβριο του 2000, ο Μπράιαν Σίνγκερ ερεύνησε διάφορες ιστορίες στα κόμικ των X-Men και επέλεξε τη σειρά κόμικ X-Men: God Loves, Man Kills. Ο Σίνγκερ ήθελε να μελετήσει την ανθρώπινη προοπτική, το είδος της τυφλής οργής που τροφοδοτεί τον πόλεμο και την τρομοκρατία, επικαλώντας μια ανάγκη για έναν ανθρώπινο κακό. Ο Σίνγκερ και ο παραγωγός Τομ ΝτεΣάντο οραματίστηκαν το X-Men 2 να είναι σαν την ταινία Ο Πόλεμος των Άστρων: Επεισόδιο 5 - Η Αυτοκρατορία Αντεπιτίθεται, στην οποία "οι χαρακτήρες όλοι χωρίζονται και αποκαλύψεις συμβαίνουν οι οποίες είναι σημαντικές... το ειδύλλιο έρχεται να αποδώσει καρπούς και πολλά άλλα πράγματα συμβαίνουν." Ο παραγωγός Αβί Αράντ ανακοίνωσε ότι η ταινία αναμένεται να κυκλοφορήσει το Νοέμβριο του 2002 ενώ οι Ντέιβιντ Χέιτερ και Ζακ Πεν ανέλαβαν να γράψουν δύο ξεχωριστά σενάρια ο καθένας. Οι Χέιτερ και Πεν συνδύασαν τα καλύτερα στοιχεία των σεναρίων τους σε ένα ενώ οι Σίνγκερ και Χέιτερ έγραψαν ένα άλλο σενάριο, το οποίο ολοκλήρωσαν τον Οκτώβριο του 2001.
Οι Μάικλ Ντόγκερτι και Νταν Χάρις προσλήφθηκαν να κάνουν αλλαγές στο σενάριο των Χέιτερ και Πεν το Φεβρουάριο του 2002. Ο χαρακτήρας του Άγγελου και του Κτήνους εμφανίστηκαν στα πρώτα προσχέδια του σεναρίου, αλλά διαγράφηκαν επειδή υπήρχαν ήδη πολλοί χαρακτήρες. Ωστόσο, ο Δόκτωρ Χανκ Μακόι εμφανίζεται στην ταινία, σε μια τηλεοπτική συνέντευξη. Η εμφάνιση του Κτήνους θα έμοιαζε με αυτή που σχεδίασε ο Τζιμ Λι στη σειρά κόμικ X-Men: Legacy. Ο Άγγελος προοριζόταν να είναι ένας μεταλλαγμένος - πείραμα του Γουίλιαμ Στράικερ, που θα μεταμορφωνόταν στον Αρχάγγελο. Ο Τάιλερ Μέιν αρχικά ήταν να επαναλάβει το ρόλο του ως Sabretooth αλλά τελικά ο χαρακτήρας του διαγράφηκε. Στο σενάριο του Χέιτερ, ο ρόλος που τελικά επιλέχθηκε να είναι η Λέιντι Ντεθστράικ, αρχικά ήταν η Αν Ρέινολντς, ένας χαρακτήρας που εμφανίστηκε στο κόμικ God Loves, Man Kills ως προσωπική βοηθός/δολοφόνος του Στράικερ. Ο Σίνγκερ προτίμησε την Ντεθστράικ, επικαλούμενος την ανάγκη ενός ακόμα σκληροπυρηνικού μεταλλαγμένου. Υπήρχε επίσης μεγαλύτερη ανάπτυξη των χαρακτήρων του Κύκλωπα και του Καθηγητή Χ έχοντας υποστεί πλύση εγκεφάλου από τον Στράικερ. Οι σκηνές γυρίστηκαν αλλά η Fox τις έκοψε επειδή μεγάλωναν τη διάρκεια της ταινίας και έκαναν περίπλοκη την ιστορία. Ο Χέιτερ απογοητεύτηκε με αυτήν την κίνηση, θεωρώντας πως ο Τζέιμς Μάρσντεν άξιζε περισσότερο χρόνο στην ταινία. Κι άλλες σεναριακές αλλαγές έγιναν, ειδικά για να δώσουν στη Χάλι Μπέρι μεγαλύτερο ρόλο. Αυτό έγινε εξαιτίας της πρόσφατης δημοτικότητάς της στην ταινία Ο Χορός των Τεράτων που της χάρισε το Όσκαρ Α' Γυναικείου Ρόλου.
Γυρίσματα
Η παραγωγός Λόρεν Σούλερ Ντόνερ ήλπιζε τα γυρίσματα να αρχίσουν το Μάρτιο του 2002 αλλά η παραγωγή ξεκίνησε τελικά στις 17 Ιουνίου 2002 στο Βανκούβερ του Καναδά και ολοκληρώθηκε το Νοέμβριο του ίδιου έτους. Πάνω από 64 σκηνικά χρησιμοποιήθηκαν σε 38 διαφορετικές τοποθεσίες. Το συνεργείο αντιμετώπισε προβλήματα όταν το χιόνι που υπήρχε στο Κανάσκις της Αλμπέρτα ήταν πολύ λίγο. Μια υπερβολική ποσότητα ψεύτικου χιονιού χρησιμοποιήθηκε. Η ιδέα η Τζιν Γκρέι να θυσιαστεί στο τέλος της ταινίας και να αναστηθεί στο τρίτο μέρος της σειράς ταινιών ήταν άκρως απόρρητο μυστικό. Ο Σίνγκερ δεν το αποκάλυψε στη Φάμκε Γιάνσεν παρά στη μέση των γυρισμάτων. Ο διευθυντής φωτογραφίας Νιούτον Τόμας Σίγκελ και δύο οδηγοί κασκαντέρ κόντεψαν να χάσουν τη ζωή τους ενώ γυρίζανε τη σκηνή όπου ο Pyro μαλώνει με δύο αστυνομικούς.
Box Office
Με προϋπολογισμό 110.000.000 δολάρια, το X-Men 2 έκανε άνοιγμα τριημέρου στην 1η θέση με 85,5 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 214,9 εκατομμύρια δολάρια και στον υπόλοιπο κόσμο 192,7 εκατομμύρια δολάρια. Παγκοσμίως απέφερε 407,7 εκατομμύρια δολάρια.
Ήταν η 6η μεγαλύτερη εισπρακτική επιτυχία στις Ηνωμένες Πολιτείες και η 9η παγκοσμίως για το 2003. Ανάμεσα στις υπόλοιπες ταινίες της σειράς καταλαμβάνει την 6η θέση στο αμερικανικό box office και την 8η στο παγκόσμιο.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες επιστημονικής φαντασίας Κατηγορία:Ταινίες παραγωγής 20th Century Fox Κατηγορία:Ταινίες βασισμένες σε κόμικς της Marvel Κατηγορία:Ταινίες του 2003 Κατηγορία:Αμερικανικές ταινίες δράσης Κατηγορία:Ταινίες σίκουελ Κατηγορία:Ταινίες με θέμα την αναπηρία Κατηγορία:X-Men (σειρά ταινιών) Κατηγορία:Ταινίες σε σενάριο Ζακ Πεν
Συμμετοχή των Κέιμαν Νήσων στους Θερινούς Ολυμπιακούς Αγώνες 2020
Παραπομπές
Κέιμαν Νήσων Θερινοί Ολυμπιακοί Αγώνες 2020
Λήδα (όνομα)
Λήδα είναι ελληνικό γυναικείο κύριο όνομα.
Ετυμολογία
Σύμφωνα με τον Γ. Μπαμπινιώτη, το όνομα προέρχεται από το λυδικό lada «γυναίκα, σύζυγος». Στην αρχαιοελληνική μυθολογία, το όνομα της μητέρας της ωραίας Ελένης, της Κλυταιμνήστρας και των Διόσκουρων Κάστορα και Πολυδεύκη από την ένωσή της με τον Δία, ο οποίος την είχε πλησιάσει με μορφή κύκνου. Ως σύζυγος του Τυνδάρεω η Λήδα είχε άλλες τρεις κόρες, την Τιμάνδρα, τη Φοίβη και τη Φιλονόη.
Διάδοση του ονόματος
thumb|Σχέδιο του [[Μιχαήλ Άγγελος|Μιχαηλάγγελου για τον χαμένο σήμερα πίνακα La Leda.]] Το Λήδα ανήκει στα αρχαιοελληνικά ονόματα που επανήλθαν στο ελληνικό ονοματολόγιο ύστερα από αιώνες, τις παραμονές της επανάστασης του 1821, μαζί με άλλα ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο. Ενδεικτικά, σήμερα στον ελλαδικό χώρο, σε μια προσπάθεια στατιστικής αποτίμησης της συχνότητας των ελληνικών ονομάτων από τον Απρίλιο του 2009, το βαφτιστικό Λήδα παρουσιάζεται ανάμεσα στις θέσεις 337η–347η των πιο συχνών ονομάτων (232ο–240ό ανάμεσα στα γυναικεία). Το φέρουν γύρω στους 1.200 Ελληνίδες ή ποσοστό 0,016%. Στην Κύπρο, κατά την απογραφή του πληθυσμού το 2011, το όνομα Λήδα παρουσιάζεται 340ό σε συχνότητα, με 225 εμφανίσεις σε σύνολο 145.612 ή ποσοστό 0,15%.
Μέσω του λατινικού Leda το όνομα διαδόθηκε σε άλλες γλώσσες. Στην Ιταλία εμφανίστηκε με την Αναγέννηση.
Παραπομπές
Κατηγορία:Γυναικεία ελληνικά ονόματα Κατηγορία:Αρχαία ελληνικά ονόματα Κατηγορία:Ονόματα από την αρχαιοελληνική μυθολογία
Χέλι
thumb|right|250px|Το [[ευρωπαϊκό χέλι.]] Τα χέλια είναι ψάρια της τάξης Εγχελυόμορφα (Anguilliformes). Η τάξη περιλαμβάνει 20 οικογένειες, 111 γένη και 800 είδη. Τα περισσότερα χέλια είναι αρπακτικά ψάρια. Ο όρος χέλι χρησιμοποιείται και για άλλα είδη που δεν είναι μέλη της τάξης, όπως για παράδειγμα το ηλεκτροφόρο χέλι. Έχουν επίμηκες σώμα, σαν φίδι, με μήκος από 5 εκατοστά μέχρι 4 μέτρα. Τα χέλια δεν έχουν πυελικά πτερύγια, ενώ αρκετά είδη δεν έχουν και θωρακικά πτερύγια. Τα ραχιαία και πρωκτικά πτερύγια έχουν ενωθεί και σχηματίζουν μια ενιαία κορδέλα κατά μήκος μεγάλου μέρους του σώματός τους.
Τα περισσότερα χέλια ζουν στον ωκεανό, σε ρηχά κυρίως νερά, χωμένα στην άμμο, τη λάσπη ή ανάμεσα σε βράχια. Τα περισσότερα χέλια επίσης είναι νυκτόβια και σπάνια παρατηρούνται. Βέβαια, υπάρχουν και εξαιρέσεις. Για παράδειγμα, μέλη της οικογένειας Anguillidae συχνά ζουν σε γλυκά ύδατα, όπως για παράδειγμα το ευρωπαϊκό χέλι, το οποίο ζει σε ποτάμια μέχρι να είναι έτοιμα να αναπαραχθούν, οπότε και μεταναστεύουν στη θάλασσα των Σαργασσών και δε γυρνούν ποτέ. Τα μικρά χέλια φτάνουν στη Ευρώπη με το ρεύμα του Κόλπου. Επίσης, χέλια έχουν παρατηρηθεί σε βάθος 4 χιλιομέτρων.
Παραπομπές
Κατηγορία:Ψάρια γλυκών υδάτων
Ιλλουμινισμός
Με τον όρο ιλλουμινισμός εννοείται ένα σύστημα πίστεων, σύμφωνα με το οποίο ο πιστός ισχυρίζεται, ότι έχει φωτιστεί ή έχει βιώσει φώτιση πνευματικής φύσης. Δεν πρέπει να συγχέεται με τον διαφωτισμό, ο οποίος ευαγγελίζεται τον θρίαμβο της λογικής, του πραγματισμού και του επιστημονικού πνεύματος. Ο όρος στην ιατρική προσλαμβάνει ένα διαφορετικό νόημα και αναφέρεται σε ψυχωτικές καταστάσεις εξύψωσης, κατά τις οποίες έχει κανείς την ψευδαίσθηση επικοινωνίας με υπερφυσικές ή εξυψωμένες οντότητες.
Κατηγορία:Θρησκειολογία Κατηγορία:Πνευματισμός
Illuminism
Ποδοσφαιρική Ομοσπονδία Σουδάν
thumb|110x110px|Παλαιό λογότυποΗ εθνική ομάδα ποδοσφαίρου του Σουδάν (αραβικά: منتخب السودان الوطني لكرة القدم‎) εκπροσωπεί το Σουδάν στο διεθνές ποδόσφαιρο και ελέγχεται από την Ποδοσφαιρική Ομοσπονδία του Σουδάν, το διοικητικό όργανο για το ποδόσφαιρο στο Σουδάν. Η έδρα του είναι το Στάδιο Χαρτούμ στην πρωτεύουσα Χαρτούμ. Το 1957, ήταν μία από τις τρεις ομάδες που συμμετείχαν στο εναρκτήριο Κύπελλο Εθνών Αφρικής, οι άλλες δύο ήταν η Αίγυπτος και η Αιθιοπία.
Το Σουδάν είναι μια από τις παλαιότερες ομάδες στην Αφρική και έχει πλούσια ιστορία, ειδικά τη δεκαετία του 1950 και μέχρι τη δεκαετία του '70. Κέρδισαν το Κύπελλο Εθνών Αφρικής το 1970 ως γηπεδούχοι με τον Μουσταφά Αζχάρι ως τον καλύτερο παίκτη τους. Αφού κέρδισαν την Αιθιοπία με 3–0 και την ήττα με 1–0 από την Ακτή Ελεφαντοστού, εξασφάλισαν μια θέση στα ημιτελικά κερδίζοντας το Καμερούν με 2–1. Κέρδισαν την Αίγυπτο με 2-1 μετά την παράταση στον ημιτελικό και κέρδισαν 1-0 εναντίον της Γκάνας στον τελικό για να γίνουν πρωταθλητές Αφρικής. Έκτοτε, το Σουδάν γνώρισε σημαντική πτώση και υποβάθμιση του ποδοσφαίρου στη χώρα, επομένως η χώρα δεν μπορεί να επαναλάβει το κατόρθωμα που πέτυχε όπως πριν.
Αρχή και ένας αφρικανικός γίγαντας (1946-1970)
Η Ποδοσφαιρική Ομοσπονδία του Σουδάν ιδρύθηκε το 1936 και έτσι έγινε μια από τις παλαιότερες ποδοσφαιρικές ομοσπονδίες που υπάρχουν στην Αφρική. Ωστόσο, πριν από την ίδρυση της Ποδοσφαιρικής Ομοσπονδίας, το Σουδάν είχε αρχίσει να βιώνει το ποδόσφαιρο που έφεραν στη χώρα οι Βρετανοί αποικιστές από τις αρχές του 20ου αιώνα μέσω της Αιγύπτου. Μερικοί από τους καλύτερους σουδανικούς συλλόγους ιδρύθηκαν επίσης εκείνη την εποχή, συμπεριλαμβανομένων των Al-Hilal Omdurman, Al-Merrikh, που οδήγησαν στη διάδοση του ποδοσφαίρου στη χώρα. Το Khartoum League έγινε το πρώτο εθνικό πρωτάθλημα που παίχτηκε στο Σουδάν, δημιουργώντας έδαφος για τη μελλοντική ανάπτυξη του σουδανικού ποδοσφαίρου.
Έχοντας πείρα από νωρίς στο ποδόσφαιρο, το Σουδάν δεν άργησε να συνδεθεί με τη FIFA το 1948 και αμέσως μετά, οι Σουδανοί αξιωματούχοι έπαιξαν καθοριστικό ρόλο, μαζί με αντίστοιχους Αιθίοπες, Νοτιοαφρικανούς και Αιγύπτιους, σχηματίζοντας τη Συνομοσπονδία Αφρικανικού Ποδοσφαίρου στη σουδανική πρωτεύουσα Χαρτούμ το 1957. Μετά την ίδρυση του CAF, το Σουδάν συμμετείχε στο Αφρικανικό Κύπελλο Εθνών του 1957, το πρώτο ιστορικό Κύπελλο Εθνών Αφρικής που φιλοξενούσε το Σουδάν. Η εθνική ομάδα τερμάτισε τρίτη, καθώς η Νότια Αφρική είχε αποκλειστεί λόγω απαρτχάιντ.
Κατά τη διάρκεια εκείνης της πρώιμης εποχής, το Σουδάν παρήγαγε μερικούς από τους καλύτερους παίκτες, με πιο αξιοσημείωτο τον Mustafa Azhari, αρχηγό του Σουδάν κατά τη διάρκεια αυτής της περιόδου. Ο Nasr El-Din Abbas, ο οποίος έγινε ο πρώτος σκόρερ του Σουδάν στην ποδοσφαιρική ομάδα της χώρας. Ο Siddiq Manzu l, ο οποίος ήταν καθοριστικός ηγέτης στον επιθετικό του Σουδάν. Το Σουδάν κατάφερε στη συνέχεια να επιτύχει το μεγαλύτερο επίτευγμά του ποτέ στην ιστορία, κερδίζοντας το Αφρικανικό Κύπελλο Εθνών του 1970, το μοναδικό αφρικανικό τους τρόπαιο μέχρι σήμερα.
Παρακμή (1970–2008)
Με την αποχώρηση σημαντικού αριθμού Σουδανών σταρ του ποδοσφαίρου εκείνη την εποχή, η εθνική ομάδα του Σουδάν επιδεινώθηκε. Το Σουδάν συμμετείχε στο Αφρικανικό Κύπελλο Εθνών το 1972 και το 1976, αλλά δεν κατάφερε να βγει από τη φάση των ομίλων. Εκείνη την εποχή, το Σουδάν μαστιζόταν από τον πρώτο και τον δεύτερο εμφύλιο πόλεμο που οδήγησε στο να αδυνατεί σε μεγάλο βαθμό το ποδόσφαιρο στη χώρα να διατηρήσει το καθεστώς του. Ομοίως, το Σουδάν υπέφερε επίσης από μια σειρά πολιτικών αναταραχών που εξάντλησαν τους ποδοσφαιρικούς πόρους της χώρας. Ως εκ τούτου, το Σουδάν δυσκολεύτηκε να προκριθεί σε ένα άλλο AFCON και η χώρα δεν έχει ακόμη προκριθεί σε ένα Παγκόσμιο Κύπελλο FIFA. Μόνο η Λιβύη είναι η άλλη μεγάλη αραβική χώρα στην Αφρική που δεν πέτυχε ποτέ αυτό το κατόρθωμα. Συχνά το Σουδάν συμμετείχε στην πρόκριση AFCON και η πλειοψηφία τερμάτισε στον πάτο ή σχεδόν στον πάτο της πρόκρισής τους. Αυτό ερχόταν σε πλήρη αντίθεση με τις επιτυχίες τους στον διαγωνισμό συλλόγων, καθώς οι σουδανικοί σύλλογοι ήταν πανταχού παρόντες στο CAF Champions League.
Περίοδος Ακμής (2008–2012)
Καθώς η περιουσία αυξανόταν, το Σουδάν έφτασε στον τελευταίο γύρο των προκριματικών του Παγκοσμίου Κυπέλλου 2010, όπου είχε την ευκαιρία να επαναλάβει το κατόρθωμα. Δυστυχώς, η Γκάνα, το Μπενίν και το Μάλι δεν άφησαν το Σουδάν να προκριθεί και οι Σουδανοί τερμάτισαν τελευταίοι με μόνο έναν βαθμό, χάνοντας την ευκαιρία να φτάσουν στο AFCON και στο Παγκόσμιο Κύπελλο. αριστερά|μικρογραφία|Η εντεκάδες [[Κένυα|Κένυας και Σουδάν στον τελικό του CECAFA ΤΟ 2013]] αριστερά|μικρογραφία|Αφρικανικό Κύπελλο [[2011 Κένυα εναντίον Σουδάν]] Το Σουδάν (ως οικοδεσπότης) προκρίθηκε αυτόματα στο Πρωτάθλημα Αφρικανικών Εθνών 2011. Τερμάτισαν στην κορυφή του ομίλου τους που αποτελούνταν από την Αλγερία, την Ουγκάντα ​​και την Γκαμπόν για να προχωρήσουν στη συνέχεια στα νοκ άουτ. Μετά από μια νίκη εναντίον του Νίγηρα στα πέναλτι στους προημιτελικούς, έχασαν από την Αγκόλα στους ημιτελικούς (επίσης στα πέναλτι) για να κερδίσουν με 1–0 από την πρώην συμπαίκτρια της Αλγερίας (η οποία έχασε επίσης στα πέναλτι στους ημιτελικούς) και να τερματίσει τρίτη στο Πρωτάθλημα. τον πρώτο τους τερματισμό στο top 4 σε ένα μεγάλο αφρικανικό τουρνουά από το 1970.
Στα προκριματικά του Κυπέλλου Εθνών Αφρικής 2012, το Σουδάν ήταν και πάλι στον ίδιο όμιλο με την Γκάνα, μαζί με τη Σουαζιλάνδη και το Κονγκό. Ήταν μια επιτυχία καθώς το Σουδάν έχασε μόνο ένα παιχνίδι και έφτασε στο τουρνουά με εμφατικό τρόπο, συμπεριλαμβανομένης της διάσημης εκτός έδρας ισοπαλίας με τους Γκάνας που είχαν ήδη φτάσει στους προημιτελικούς του Παγκοσμίου Κυπέλλου FIFA νωρίτερα το 2010. Στη συνέχεια, το Σουδάν ακολούθησε με μεγαλύτερη επιτυχία στο Κύπελλο Εθνών Αφρικής 2012, όπου στον όμιλο Β, το Σουδάν έκανε εξαιρετική εμφάνιση, τερματίζοντας δεύτερο πίσω από την Ακτή Ελεφαντοστού, νίκησε την Αγκόλα με διαφορά τερμάτων και έφτασε στο νοκ άουτ για πρώτη φορά από το 1970. Δυστυχώς, το Σουδάν βρέθηκε απέναντι στην Ζάμπιας και έχασε με 0–3. Η Ζάμπια θα κέρδιζε το τουρνουά για πρώτη φορά.
Πτώση (2013–2018)
Στα προκριματικά του Κυπέλλου Εθνών Αφρικής του 2013, το Σουδάν υπέστη τεράστιο πλήγμα όταν έχασε από τη γειτονική Αιθιοπία με εκτός έδρας γκολ, χάνοντας 0-2 στην Αντίς Αμπέμπα μετά από μια πολύ έντονη νίκη με 5-3 εντός έδρας, έχασε έτσι τη διοργάνωση. Από τότε, το Σουδάν συνέχισε να αγωνίζεται για την πρόκριση στο Κύπελλο Εθνών Αφρικής για τα επόμενα 7 χρόνια. Δεν είχαν επίσης καμία επιτυχία στην πρόκριση για το Πρωτάθλημα Εθνών Αφρικής μετά την 3η θέση τους το 2011 για ένα διάστημα μέχρι το 2018.
2018–σήμερα
μικρογραφία|Εθνική Ομάδα του Σουδάν το 1980 Το 2018 προκρίθηκαν στο Πρωτάθλημα Αφρικανικών Εθνών του 2018 αφού απέτυχαν να το κάνουν σε δύο προηγούμενες διοργανώσεις και τερμάτισαν στην 3η θέση και θεωρήθηκε ως σήμα που προαναγγέλλει μια νέα εποχή του σουδανικού ποδοσφαίρου. Λίγο αργότερα, με σχεδόν πανομοιότυπο αριθμό παικτών, το Σουδάν κατάφερε να προκριθεί στο Κύπελλο Εθνών Αφρικής του 2021, τερματίζοντας μπροστά από την ισχυρή Νότια Αφρική, συμπεριλαμβανομένων δύο διάσημων νικών εντός έδρας εναντίον της Γκάνα και της Νότιας Αφρικής και απέκλεισε με επιτυχία τους Νοτιοαφρικανούς. επέστρεψε στο AFCON μετά από εννέα χρόνια. Η αισιοδοξία αυξήθηκε όταν το Σουδάν κέρδισε τη Λιβύη με 1–0 στα προκριματικά για το FIFA Arab Cup 2021, υπό την ίδια διοίκηση του Γάλλου προπονητή Hubert Velud, προκαλώντας τις εντυπώσεις ότι το Σουδάν θα ανακτούσε σύντομα την ένδοξη θέση του μεταξύ των αραβικών και αφρικανικών ποδοσφαιρικών εθνών.
Ρεκόρ
{| class="wikitable"
Εξωτερικοί σύνδεσμοι
Κατηγορία:Ποδοσφαιρικές ομοσπονδίες Κατηγορία:Ποδόσφαιρο στο Σουδάν
Πυρκαγιές στη Χαβάη το 2023
Στις αρχές Αυγούστου 2023, μια σειρά από πυρκαγιές ξέσπασαν στην πολιτεία της Χαβάης των ΗΠΑ, κυρίως στο νησί Μάουι.
Οι πυρκαγιές που προκλήθηκαν από ισχυρούς ανέμους προκάλεσαν εκκενώσεις κατοικιών, εκτεταμένες ζημιές και είχαν σαν αποτέλεσμα τουλάχιστον 111 ανθρώπους να χάσουν την ζωή τους στην πόλη Λεχάινα. Περίπου 1.300 άνθρωποι εξακολουθούν να αγνοούνται, και ο αριθμός των νεκρών από τις πυρκαγιές αναμένεται να διπλασιαστεί ή να τριπλασιαστεί τις επόμενες ημέρες. Ο πολλαπλασιασμός των πυρκαγιών αποδόθηκε σε ξηρές συνθήκες που δημιουργήθηκαν από μια περιοχή ισχυρής υψηλής πίεσης βόρεια της Χαβάης και από τον τυφώνα Ντόρα στα νότια.
Στις 8 Αυγούστου υπογράφηκε ένα διάταγμα έκτακτης ανάγκης, το οποίο εξουσιοδοτεί διάφορες ενέργειες, συμπεριλαμβανομένης της ενεργοποίησης της Εθνοφρουράς της Χαβάης, των κατάλληλων ενεργειών από τον διευθυντή της Υπηρεσίας Διαχείρισης Έκτακτης Ανάγκης της Χαβάης και του Διαχειριστή Διαχείρισης Έκτακτης Ανάγκης και τη δαπάνη των κρατικών κονδυλίων γενικών εσόδων για την ανακούφιση κατοίκων από τις συνθήκες που δημιουργήθηκαν από τις πυρκαγιές. Μέχρι τις 9 Αυγούστου, η πολιτειακή κυβέρνηση της Χαβάης εξέδωσε ανακοίνωση για κατάσταση έκτακτης ανάγκης για ολόκληρη την πολιτεία. Στις 10 Αυγούστου, ο πρόεδρος των ΗΠΑ Τζο Μπάιντεν εξέδωσε ομοσπονδιακό διάταγμα μεγάλης καταστροφής.
Μόνο για την πυρκαγιά στην πόλη Λεχάινα, το Κέντρο Καταστροφών του Ειρηνικού (PDC) και η Ομοσπονδιακή Υπηρεσία Διαχείρισης Καταστάσεων Έκτακτης Ανάγκης (FEMA) έχουν υπολογίσει ότι πάνω από 2.200 κτίρια είχαν καταστραφεί,  σε συντριπτικό  ποσοστό οικιστικής φύσεως  και συμπεριλαμβανομένων πολλών ιστορικών ορόσημων στη Λεχάινα. Οι ζημιές που προκλήθηκαν από την πυρκαγιά υπολογίζονται σε σχεδόν 6 δισεκατομμύρια δολάρια.
Κίνδυνοι πυρκαγιάς
thumb|Το Παρατηρητήριο Ξηρασίας των ΗΠΑ που δείχνει τις συνθήκες ξηρασίας που επικρατούσαν στη Χαβάη από τις 8 Αυγούστου 2023|285x285px
Η τυπική έκταση που καίγεται από τις πυρκαγιές στη Χαβάη έχει αυξηθεί τις τελευταίες δεκαετίες, σχεδόν τετραπλασιάστηκε. Οι ειδικοί έχουν δηλώσει ότι αυτό οφείλεται στην αύξηση στην εξάπλωση της μη εγγενούς βλάστησης και στον θερμότερο, ξηρότερο καιρό λόγω της κλιματικής αλλαγής . Μέρες πριν από την πυρκαγιά, το είκοσι τοις εκατό της κομητείας του Μάουι αντιμετώπιζε μέτρια ξηρασία (επίπεδο 1 από 4) και το δεκαέξι τοις εκατό της κομητείας ήταν κάτω από σοβαρές συνθήκες ξηρασίας (επίπεδο 2 από 4).. Μια μείωση στις βροχοπτώσεις, σύμφωνα με τις προβλεπόμενες επιπτώσεις της κλιματικής αλλαγής, είχε επίσης καταγραφεί στα νησιά της Χαβάης, σύμφωνα με την Εθνική Επιτροπή Αξιολόγησης Κλίματος των ΗΠΑ.
Τον Ιούνιο του 2014, ο μη κερδοσκοπικός οργανισμός Hawaii Wildfire Management Organization, ετοίμασε ένα κοινοτικό σχέδιο προστασίας από πυρκαγιές του Δυτικού Μάουι, το οποίο προειδοποιούσε ότι το μεγαλύτερο μέρος της περιοχής Λαχάινα διέτρεχε εξαιρετικά υψηλό κίνδυνο πυρκαγιάς.
Στο Σχέδιο Μετριασμού Κινδύνων της κομητείας Μάουι για το 2020, η κομητεία προσδιόρισε τη Λαχάινα, την κοινότητα που επλήγη περισσότερο από τις πυρκαγιές του Αυγούστου, ότι βρίσκεται εντός της ζώνης υψηλού κινδύνου για πυρκαγιές.
Στη μηνιαία εποχιακή αναφορά την 1η Αυγούστου 2023, το Εθνικό Διυπηρεσιακό Κέντρο Πυροσβεστικής (NIFC) προέβλεψε «πάνω από το κανονικό» ενδεχόμενο για σημαντικές πυρκαγιές στη Χαβάη τον Αύγουστο, επικεντρωμένες στις υπήνεμες πλευρές των νησιών. Εκτός από την παρατήρηση άφθονης βλάστησης από την προηγούμενη υγρή περίοδο και την επεκτεινόμενη ξηρασία, το NIFC ανέφερε ότι "οι τροπικοί κυκλώνες μπορούν επίσης να προκαλέσουν ανέμους και ξηρές συνθήκες ανάλογα με τον τρόπο με τον οποίο προσεγγίζουν το σύμπλεγμα του νησιού και μπορούν να επιδεινώσουν το δυναμικό ανάπτυξης πυρκαγιάς". Η ευπάθεια των νησιών σε καταστροφικές πυρκαγιές υποτιμήθηκε σοβαρά σε μακροπρόθεσμες εκτιμήσεις. Ένα χρόνο πριν, η Έκθεση του Σχεδίου Περιεκτικής Διαχείρισης Έκτακτης Ανάγκης για την Πολιτεία της Χαβάης είχε λεπτομερείς κινδύνους πυρκαγιών ως μία από τις χαμηλότερες απειλές για την πολιτεία. Μια αξιολόγηση το 2021 αναγνώρισε την έξαρση των πυρκαγιών στην πολιτεία, αλλά περιέγραψε τα κεφάλαια ως "ανεπαρκή" και επέκρινε έντονα τις στρατηγικές του πυροσβεστικού τμήματος της κομητείας Μάουι ισχυριζόμενη ότι έλεγε: "Για το τι μπορεί και πρέπει να γίνει για την πρόληψη πυρκαγιών".
Παραπομπές
Κατηγορία:Φυσικές καταστροφές
Πριγκίπισσα Ευγενία
Η '''Πριγκίπισσα Ευγενία, Κα. Τζακ Μπρούκσμπανκ' (Αγγλικά: Princess Eugenie, Mrs Jack Brooksbank'', 23 Μαρτίου 1990) είναι το δεύτερο παιδί του Πρίγκιπα Ανδρέα, Δούκα της Υορκης, αδελφού του Βασιλιά Καρόλου Γ' του Ηνωμένου Βασιλείου.
Είναι ενδέκατη στη γραμμή διαδοχής του Βρετανικού θρόνου.
Ντίτριχ Μπονχέφερ
Ο Ντίτριχ Μπονχέφερ (γερμ.: Dietrich Bonhoeffer, 4 Φεβρουαρίου 1906 - 9 Απριλίου 1945) ήταν Γερμανός Λουθηρανός ποιμένας και θεολόγος.
Πριγκίπισσα Ευγενία
Πρώιμος βίος
Η Ευγενία γεννήθηκε στις 23 Μαρτίου 1990 στο Νοσοκομείο Πόρτλαντ του Λονδίνου. Είναι το δεύτερο παιδί του Πρίγκιπα Ανδρέα, Δούκας της Υόρκης, και της συζύγου του Σάρας, Δούκισσας της Υόρκης, και το έκτο κατά σειρά εγγόνι της Βασίλισσας Ελισάβετ Β΄.
Στις 30 Μαρτίου επτά μέρες μετά την γέννησή της ανακοινώθηκε από τον Δούκα και την Δούκισσα της Υόρκης ότι η κόρη τους θα ονομασθεί Ευγενία Βικτώρια προς τιμήν της Βασίλισσας Βικτώριας Ευγενίας της Ισπανίας και Έλενα προς την τιμήν της Πριγκίπισσας Έλενας του Ηνωμένου Βασιλείου, της εγγονής και της κόρη της Βασίλισσας Βικτώριας Ηνωμένου Βασιλείου αντίστοιχα.
Ντίτριχ Μπονχέφερ
Συμμετείχε στο Γερμανικό κίνημα αντίστασης κατά του Ναζισμού, και ήταν ιδρυτικό μέλος της Ομολογητικής Εκκλησίας, η οποία εκδήλωνε αντίθεση στο Ναζισμό. Η ανάμειξή του σε σχέδια μελών της γερμανικής Στρατιωτικής Υπηρεσίας Πληροφοριών, Abwehr, για τη δολοφονία του Αδόλφου Χίτλερ (βλ. «Μαύρο Παρεκκλήσι»), είχε ως αποτέλεσμα τη σύλληψή του, τον Απρίλιο του 1943, και μετέπειτα την εκτέλεσή του με απαγχονισμό τον Απρίλιο του 1945, λίγο πριν τη λήξη του πολέμου. Οι απόψεις του για το ρόλο του Χριστιανισμού στον κόσμο έχουν ασκήσει σημαντική επιρροή στην θεολογική σκέψη.
Πριγκίπισσα Ευγενία
Πρώιμος βίος
Στις 23 Δεκεμβρίου 1990 έγινε η βάπτιση της Ευγενίας στην Εκκλησία της Μαρίας της Μαγδαληνής στο Σάντριγχαμ από τον Επίσκοπο του Νόργουιτς. Νονοί της ήταν ο Ιάκωβος Όγκιλβι (δεύτερος εξάδελφος του Δούκα της Υόρκης), ο Καπετάνιος Αλάστερ Ρος (δεν μπόρεσε να παρευρεθεί στην τελετή), η Σούζαν Φέργκιουσον (δεύτερη σύζυγος του παππού της, του πατέρα της Δούκισσας της Υόρκης), η Τζούλια Ντόντ-Νόμπλ και η Δεσποινίς Λουίζ Μπλάκερ.
Οι γονείς της Ευγενίας χώρισαν όταν ήταν έξι ετών. Όταν δεν ήταν στο σχολείο, περνούσε το χρόνο της με την οικογένειά της, καθώς το διαζύγιο ήταν φιλικό. Ο Δούκας και η Δούκισσα της Υόρκης είχαν συμφωνήσει στην από κοινού επιμέλεια των κοριτσιών. Η Ευγενία και η αδερφή της, Βεατρίκη ταξιδεύουν συχνά στο εξωτερικό με έναν ή και τους δύο γονείς τους. Στο τεύχος του Τάτλερ του Απριλίου 2008, η Ευγενία περιέγραψε τη γιαγιά της ως «μια από τις πιο εκπληκτικές γυναίκες που έχουν υπάρξει ποτέ» και για τους γονείς της ως «το καλύτερο διαζευγμένο ζευγάρι» που ήξερε.
Τον Οκτώβριο του 2002, η τότε 12χρονη Ευγενία υποβλήθηκε σε χειρουργική επέμβαση στην πλάτη στο Βασιλικό Εθνικό Ορθοπαιδικό Νοσοκομείο του Λονδίνου για τη διόρθωση της σκολίωσης.
Ντίτριχ Μπονχέφερ
Η μνήμη του Ντίτριχ Μπονχέφερ, ως θεολόγου και μάρτυρα, τιμάται από τις Λουθηρανικές και τις Αγγλικανικές εκκλησίες στις 9 Απριλίου.
Πριγκίπισσα Ευγενία
Εκπαίδευση και καριέρα
Η σχολική εκπαίδευση της Ευγενίας ξεκίνησε με τη φοίτησή της στο σχολείο Γουίνκφιλντ Μοντεσόρι του Μπέρκσαϊρ από το 1992 έως το 1993. Έπειτα, θα συνεχίσει στο σχολείο Άπτον Χάουζ του Ουίνδσορ ως το 1995. Τα έτη 1995-1991 θα βρίσκεται στο σχολείο Κάουορθ Παρκ και στη συνέχεια στο σχολείο Σεντ Τζόρτζ, κοντά στο Κάστρο Ουίνδσορ, μέχρι το 2003. Για τα επόμενα πέντε χρόνια, η Ευγενία θα φοιτά στο Κολλέγιο Μαρλμπόροου του Γουίλτσερ.
Ντίτριχ Μπονχέφερ
Εξωτερικοί σύνδεσμοι
Κατηγορία:Προτεστάντες θεολόγοι Κατηγορία:Γερμανοί αντιστασιακοί‎ Κατηγορία:Άγιοι της Αγγλικανικής Εκκλησίας
Πριγκίπισσα Ευγενία
Εκπαίδευση και καριέρα
Το 2009 θα ξεκινήσει τις πτυχιακές σπουδές της στο Πανεπιστήμιο του Νιουκάστλ πάνω στην ιστορία της τέχνης, την αγγλική λογοτεχνία και τις πολιτικές επιστήμες. Από εκεί θα αποφοιτήσει το 2012.
Το 2013, η Ευγενία θα μετακομίσει στη Νέα Υόρκη, προκειμένου να εργαστεί για την διαδικτυακή εταιρεία δημοπρασιών Paddle8 ως διαχειρίστρια κερδών από τις δημοπρασίες.
Προσωπική ζωή
Στις 22 Ιανουαρίου 2018 το γραφείο του Δούκα της Υόρκης από το Παλάτι του Μπάκινγκχαμ ανακοίνωσε τον αρραβώνα της Πριγκίπισσας Ευγενίας με τον Τζακ Μπρούκσμπανκ. Το ζευγάρι ήταν μαζί για επτά χρόνια. Γνωρίστηκαν μεσώ φίλων στην Ελβετία, όπου εργαζόταν ο Μπρούκσμπανκ. Ο γάμος τους τελέστηκε στο παρεκκλήσι του Αγ. Γεωργίου στο Κάστρο Ουίνδσορ στις 12 Οκτωβρίου 2018. Μετά τον γάμο η Ευγενία κράτησε το βασιλικό της τίτλο και παραιτήθηκε από την ονομασία "της Υόρκης". Επίσης πήρε το επώνυμο του συζύγου της και η επίσημη ονομασία της είναι πλέον ''Η Αυτής Βασιλική Υψηλότητα Πριγκίπισσα Ευγενία, Κα. Τζακ Μπρούκσμπανκ''.
Η Ευγενία γέννησε στις 9 Φεβρουαρίου 2021 στο νοσοκομειο Πόρτλαντ (στο ίδιο που είχε γεννηθεί και η ίδια) ένα γιο, τον Αύγουστο Φίλιππο Χωκ (August Philip Hawke).
Στις 30 Μαΐου του 2023 γεννήθηκε ο δεύτερος γιος του ζεύγους, ο Ερνέστος Γεώργιος Ρόννι (Ernest George Ronnie).
Επίσημα καθήκοντα
Τα δημόσια καθήκοντα που έχει αναλάβει η Ευγενία είναι σχετικά περιορισμένα. Συχνά όμως συμμετέχει σε φιλανθρωπικές εκδηλώσεις, όπως τον Όμιλο Εφηβικού Καρκίνου, ή κοσμικές εκδηλώσεις της βασιλικής οικογένειας της Βρετανίας, όπως τις ετήσιες εκδηλώσεις Trooping the Colour στο Λονδίνο.
Τον Απρίλιο του 2014 η Ευγενία εγκαινίασε μια μονάδα του Βασιλικού Εθνικού Ορθοπεδικού Νοσοκομείου, στο οποίο έχει αναλάβει ως προστάτιδά του από το 2012 την ανάπτυξή του μέσω φιλανθρωπικών εκδηλώσεων.
Τον Ιανουάριο του 2013 η Ευγενία μαζί με την αδελφή της Βεατρίκη επισκέφθηκε το Βερολίνο και το Ανόβερο της Γερμανίας για να παρευρεθούν σε μια σειρά από εκδηλώσεις, αντιπροσωπεύοντας την γιαγιά τους Βασίλισσα Ελισάβετ. Η σημαντικότερη από αυτές ήταν τα εγκαίνια των πρώην βασιλικών ανακτόρων του Ανόβερου (Χέρρενχαουζεν), τα οποία είχαν υποστεί σφοδρούς βομβαρδισμούς από την Βρετανική Βασιλική Αεροπορία, κατά τη διάρκεια του Β΄ Παγκοσμίου Πολέμου.
Εξωτερικοί σύνδεσμοι
Κατηγορία:Οίκος Ουίνδσορ Κατηγορία:Βρετανίδες πριγκίπισσες
Κλωντ Ωτάν Λαρά
Ο Κλωντ Ωτάν Λαρά (γαλλικά: Claude Autant-Lara) (1901-2000) ήταν Γάλλος σκηνοθέτης του κινηματογράφου και αργότερα ευρωβουλευτής.
Τα πρώτα χρόνια
Το 1915, έφυγε για να συνεχίσει τις σπουδές του στη Μεγάλη Βρετανία και επέστρεψε στη Γαλλία προς το τέλος του Α' Παγκοσμίου Πολέμου, οπότε και συνέχισε τις σπουδές του στη Σχολή Διακοσμητικών Τεχνών. Τελειώνοντας τις σπουδές του, άρχισε να εργάζεται σε εργαστήριο γλυπτικής και στη συνέχεια εργάστηκε με τον Μαρσέλ Λ'Ερμπιέ ως σκηνογράφος αρχικά και στη συνέχεια το 1920 ως βοηθός σκηνοθέτη και σκηνογράφος για την βωβή ταινία L'Homme du large, μια μεταφορά στη μεγάλη οθόνη διηγήματος του Ονορέ ντε Μπαλζάκ. Το 1923, ο Λ'Ερμπιέ ήταν παραγωγός της πρώτης ταινίας μικρού μήκους του Ωτάν Λαρά, Faits-divers, στην οποία έπαιζε η μητέρα του Λουίζ. Η συνεργασία μεταξύ των δύο ανδρών θα διαρκέσει μέχρι το 1926. Την ίδια χρονιά, ο Ωτάν Λαρά έκανε τα σκηνικά για τη Νανά του Ζαν Ρενουάρ, ταινία βασισμένη στο μυθιστόρημα του Εμίλ Ζολά. Έπειτα εργάστηκε ως βοηθός σκηνοθέτης του Ρενέ Κλαιρ.
Μετά την αποτυχία της ταινίας του Construire un feu το 1930, βρέθηκε χρεωμένος και έφυγε για τις Ηνωμένες Πολιτείες, όπου συνδέθηκε φιλικά με άλλους εκπατρισμένους όπως ο Λουίς Μπουνιουέλ και σκηνοθέτησε γαλλικές βερσιόν αμερικανικών ταινιών, κυρίως με τον Μπάστερ Κίτον και τον Ντάγκλας Φαίρμπανκς τζούνιορ, αλλά η ζωή του Χόλυγουντ δεν του άρεσε και επέστρεψε στη Γαλλία το 1932.
Με την επιστροφή του σκηνοθέτησε την Ciboulette (1933), ταινία βασισμένη στην οπερέτα του Ρεϊνάλντο Αν και με διαλόγους του Ζακ Πρεβέρ, αλλά ήταν μια νέα αποτυχία για τον σκηνοθέτη. Επιβίωσε δουλεύοντας σαν βοηθός σκηνοθέτης με τον Μωρίς Λεμάν και γνωρίστηκε με τον σεναριογράφο Ζαν Ωράνς. Οι δύο άνδρες ξεκίνησαν μια καρποφόρα συνεργασία κατά τη διάρκεια της Κατοχής, μια περίοδο κατά την οποία ο Ωτάν-Λαρά απογειώθηκε σκηνοθετώντας αρχικά την ταινία Ο γάμος του Σιφόν (Le Mariage de Chiffon) το 1941, με την Οντέτ Ζουαγιέ, και οι καλές κριτικές τον ενθάρρυναν να συνεχίσει, με επόμενες ταινίες τα Ερωτικά γράμματα (Lettres d'amour, 1942), Douce (1943). Οι ταινίες του έρχονταν σε αντίθεση με το κλίμα του Β' Παγκοσμίου Πολέμου και του έφεραν δημόσια αναγνώριση.
Η χρυσή περίοδος
Μεταπολεμικά, ο Κλωντ Ωτάν Λαρά έζησε μια χρυσή περίοδο δεκαπέντε ετών, οπότε και σκηνοθέτησε τις πιο σημαντικές ταινίες του. Μετά την επιτυχία του 1946 με το Sylvie et le Fantôme, πάλι με την Οντέτ Ζουαγιέ, σκηνοθέτησε, το 1947, την ταινία Φλογισμένα νιάτα (Le Diable au corps), μεταφορά του μυθιστορήματος του Ραϊμόν Ραντιγκέ, με τη Μισελίν Πρελ και τον Ζεράρ Φιλίπ. Η ταινία, η οποία αναφέρεται στην παθιασμένη σχέση μιας γυναίκας, της οποίας ο σύζυγος λείπει στο μέτωπο, με τον νεαρό εραστή της, προκάλεσε έντονες αντιδράσεις στον Τύπο και στο κοινό.
Το 1949, μετέφερε στον κινηματογράφο το θεατρικό έργο του Ζωρζ Φεντώ Το νου σου στην Αμέλια!, το οποίο θεωρούσε ως την αγαπημένη του ταινία.
Ακολούθησε μια άλλη επιτυχία του, Το κόκκινο πανδοχείο (L'Auberge rouge,1951) με τον Φερναντέλ. Στη συνέχεια ακολούθησαν Το Κόκκινο και το Μαύρο (Le Rouge et le Noir (1954) και η πιο γνωστή του ταινία, η δραματική μαύρη κωμωδία Δύο μαυραγορίτες στο Παρίσι (1956), με τους Ζαν Γκαμπέν, Μπουρβίλ και Λουί ντε Φινές, η υπόθεση της οποίας διαδραματίζονταν κατά τη διάρκεια του Β 'Παγκοσμίου Πολέμου. Ακολουθεί η Υβέτ, το κορίτσι της ακολασίας το 1958 με τον Ζαν Γκαμπέν και τη Μπριζίτ Μπαρντό, ταινία βασισμένη σε μυθιστόρημα του Ζωρζ Σιμενόν και La Jument verte (1959) με τον Μπουρβίλ, που σηματοδότησε το τέλος της ακμής του.
Κριτική
Το 1954, το έτος κυκλοφορίας του Rouge et le noir, ο σκηνοθέτης βρέθηκε στο επίκεντρο κριτικής των μελλοντικών κινηματογραφιστών της Νουβέλ Βαγκ, οι οποίοι θεωρούσαν το έργο του ξεπερασμένο. Σε ένα άρθρο που δημοσιεύθηκε στο κινηματογραφικό περιοδικό Κινηματογραφικά Τετράδια, ο νεαρός κριτικός Φρανσουά Τρυφό καταφέρθηκε εναντίον του ως σύμβολο «μιας συγκεκριμένης τάσης στον γαλλικό κινηματογράφο», του οποίου οι καλλιτεχνικές αντιλήψεις, σύμφωνα με τον ίδιο, ανήκαν σε άλλη εποχή. Σε απάντηση, ο Κλωντ Ωτάν Λαρά στάθηκε πάντοτε επικριτικά απέναντι στο κίνημα της Νουβέλ Βαγκ.
Αλλά η δημοτικότητά του μειώθηκε με την άφιξη της Νουβέλ Βαγκ. Πάντα με σεναριογράφο τον Ζαν Ωράνς, συνέχισε τη σκηνοθεσία κατά τη διάρκεια της δεκαετίας του 1960, έκανε ακόμη δεκαπέντε ταινίες πριν σταματήσει τις δραστηριότητές του ως σκηνοθέτης στη δεκαετία του 1970.
Μεταξύ 1981 και 2000, δηλώνοντας ότι δεν ενδιαφέρουν τη Γαλλία, κατέθεσε τα αρχεία του στην Ελβετική Ταινιοθήκη.
Πολιτική
Στα τέλη της δεκαετίας του 1980, σε ηλικία 88 ετών, έθεσε υποψηφιότητα με το ακροδεξιό κόμμα Εθνική Συσπείρωση και εξελέγη στο Ευρωπαϊκό Κοινοβούλιο, όπου σε ομιλία του τον Ιούνιο 1989, προκάλεσε σκάνδαλο εκφράζοντας τις «ανησυχίες του για την αμερικανική πολιτιστική απειλή». Σε μια συνέντευξη που δόθηκε στο μηνιαίο περιοδικό Globe τον Σεπτέμβριο του 1989, έκανε προκλητικές δηλώσεις σχετικά με το Ολοκαύτωμα και τους θαλάμους αερίου. Ο υπουργός Δικαιοσύνης Πιέρ Αρπαγιάνζ περιέγραψε τις δηλώσεις ως «φυλετικές προσβολές, φυλετικές συκοφαντίες και υποκινήσεις φυλετικού μίσους». Το σκάνδαλο που προέκυψε οδήγησε στην παραίτησή του από το αξίωμα του ευρωβουλευτή.
Επιπλέον, τα μέλη της Ακαδημίας Καλών Τεχνών, της οποίας ήταν ισόβιος αντιπρόεδρος, κατόπιν ψηφοφορίας του απαγορεύσουν από τότε να αναλάβει την έδρα του.
Αυτή η στάση του αμαύρωσε την εικόνα του σκηνοθέτη, σε σημείο μερικές φορές να μειώνει τη δύναμη του κινηματογραφικού του έργου και τη συμβολή του στον γαλλικό κινηματογράφο.
Ο Κλωντ Οτάν Λαρά πέθανε μετά από μακρά ασθένεια στις 5 Φεβρουαρίου 2000 στην Αντίμπ (Αλπ-Μαριτίμ).
American Alpine Journal
To American Alpine Journal είναι ετήσιο περιοδικό που δημοσιεύεται από την Αμερικανική Αλπική Λέσχη με σκοπό «την τεκμηρίωση και παρουσίαση της ορεινής εξερεύνησης».
Με υπότιτλο «Οι Σημαντικότερες Αναρριχήσεις του Κόσμου», η περιοδική έκδοση περιλαμβάνει χαρακτηριστικές ιστορίες για αξιοσημείωτες νέες διαδρομές και αναβάσεις, γραμμένες από αναρριχητές και ορειβάτες όπως επίσης και τομέα «Αναβάσεις και Αποστολές» όπου καταγράφονται νέα αξιοσημείωτα ορειβατικά επιτεύγματα. Επίσης παρουσιάζονται γενικά άρθρα για την ορειβασία, την ιατρική του βουνού, το ορεινό περιβάλλον ή άλλα σχετικά θέματα. Κάθε τεύχος περιλαμβάνει βιβλιοκριτική, μνημόνιο νεκρών ορειβατών και δραστηριότητες της λέσχης.
Ιστορία
Το περιοδικό πρωτοεκδόθηκε το 1929. Το 1957 και το 1958 εκδότης ήταν ο Φράνσις Π. Φάρκιουχαρ. Από το 1960 έως το 1995 εκδότης ήταν ο Χ. Άνταμς Κάρτερ, που έφερε το περιοδικό διεθνή αναγνώριση. Από το 1996 έως 2001 εκδότης ήταν ο Κρίστιαν Μπέκγουιθ. Από το 2002 είναι ο Τζον Χάρλιν Γ΄. Το συνολικό φορμά του περιοδικού έχει αλλάξει λίγο από τη δεκαετία του 1970, αλλά τα νέα εκδοτικά σχέδια περιλαμβάνουν παγκόσμια κάλυψη (ιδιαίτερα σε Ευρώπη και Νέα Ζηλανδία) και ηλεκτρονική/online πρόσβαση.
Online πρόσβαση
Τον Μάρτιο του 2007, το American Alpine Journal ανακοίνωσε την ελεύθερη, πλήρη, αναζητήσιμη online πρόσβαση για τα τεύχη του έως το 1966 και στόχο την πρόσθεση όλων των παλαιότερων εκδόσεων. Επίσης, υπάρχει πλήρης κατάλογος τευχών διαθέσιμος για ελεύθερη ανάκτηση.
Εξωτερικοί σύνδεσμοι
Κατηγορία:Αμερικανικά αθλητικά περιοδικά
Επιθεωρήτρια του Νοικοκυριού της Βασίλισσας
μικρογραφία| [[Μαρί ντε Ροάν για την οποία δημιουργήθηκε το 1619 η θέση της Επιθεωρήτριας του Νοικοκυριού της Βασίλισσας.]] μικρογραφία| [[Μαρία Λουίζα Θηρεσία της Σαβοΐας|Μαρία Θηρεσία Λουΐζα της Σαβοΐας, Πριγκίπισσα της Λαμπάλ]] Η Επιθεωρήτρια του Νοικοκυριού της Βασίλισσας (Γαλλικά: Surintendante de la Maison de la Reine), ήταν η ανώτερη κυρία επί των τιμών στο βασιλικό Παλάτι της Γαλλίας από το 1619 έως τη Γαλλική Επανάσταση. Η Επιθεωρήτρια επιλεγόταν πάντα από τα γυναικεία μέλη της Γαλλικής αριστοκρατίας με τους υψηλότερους τίτλους.
Ιστορία
Το αξίωμα δημιουργήθηκε το 1619. Η Επιθεωρήτρια και η Γκουβερνάντα των Βασιλικών παιδιών της Γαλλίας ήταν οι μόνοι διορισμοί στη Γαλλία που έδωσαν όρκο πίστης στον ίδιο τον βασιλιά.
Η Επιθεωρήτρια είχε περίπου τα ίδια καθήκοντα με την «Κυρία της τιμής». Συγκεκριμένα, δεχόταν τον όρκο του γυναικείου προσωπικού πριν αναλάβει τα καθήκοντα του και επόπτευε την καθημερινή ρουτίνα της βασίλισσας, καθώς και την οργάνωση των λογαριασμών και του καταλόγου προσωπικού. Μολαταύτα τοποθετήθηκε στην ιεραρχία πιο πάνω από την «Κυρία της τιμής». Ωστόσο, όποτε απουσίαζε η επιθεωρήτρια, την αντικαθιστούσε η «Κυρία της τιμής». Η θέση της επιθεωρήτριας παρέμεινε κενή για μεγάλα χρονικά διαστήματα και καταργήθηκε μεταξύ του θανάτου της Μαρία Άννα των Βουρβόνων το 1741 και του διορισμού της Μαρίας Θηρεσίας Λουΐζας της Σαβοΐας, Πριγκίπισσας της Λαμπάλ το 1775.
Αναφορές
Κατηγορία:Γαλλικές εκφράσεις Κατηγορία:Μοναρχία της Γαλλίας Κατηγορία:Κυβέρνηση της Γαλλίας Κατηγορία:Παλαιό Καθεστώς
Γλωσσική οικογένεια
Οι γλωσσικές οικογένειες διαιρούνται σε μικρότερες φυλογενετικές ομάδες, που αναφέρονται συμβατικά ως κλάδοι της οικογένειας, καθώς η ιστορία της γλωσσικής οικογένειας αναπαρίσταται συχνά υπό τη μορφή διαγράμματος δένδρου. Ωστόσο, ο όρος οικογένεια δεν περιορίζεται σε κάποιο επίπεδο αυτού του δένδρου. Για παράδειγμα η Γερμανική οικογένεια είναι κλάδος της Ινδοευρωπαϊκής οικογένειας. Ορισμένοι ταξινομητές περιορίζουν τον όρο οικογένεια σε ένα συγκεκριμένο επίπεδο, υποδιαιρώντας τους κλάδους σε ομάδες και τις ομάδες σε συμπλέγματα. Οι οικογένειες συναθροίζονται σε φύλα γνωστά επίσης και ως υπεροικογένειες. Τέτοιου είδους ταξινομία απαντάται συνήθως στις προσπάθειες ομαδοποίησης των γλωσσικών οικογενειών των αμερικανών Ινδιάνων και μία από τις μεθόδους που χρησιμοποιούνται είναι η γλωσσοχρονολόγηση.
Ο κοινός πρόγονος μιας οικογένειας ονομάζεται Πρωτογλώσσα. Για παράδειγμα, η αναδομήσιμη πρωτογλώσσα της Ινδοευρωπαϊκής οικογένειας ονομάζεται Πρωτοϊνδοευρωπαϊκή γλώσσα. Η πρωτογλώσσα δεν είναι γνωστή από τα γραπτά της αρχεία, αφού ομιλείτο πριν την επινόηση της γραφής, αλλά ταυτίζεται ενίοτε με κάποια ιστορικά γνωστή γλώσσα. Για παράδειγμα, οι επαρχιακές διάλεκτοι των Λατινικών (Λαϊκή Λατινική γλώσσα) προκάλεσε την εμφάνιση των ρομανικών γλωσσών. Η πρωτορωμανική γλώσσα σε αυτή την περίπτωση λίγο-πολύ ταυτίζεται με την Λατινική (όχι όμως στη φιλολογική μορφή που χρησιμοποίησαν οι κλασικοί συγγραφείς). Κατά τον ίδιο τρόπο οι διάλεκτοι της Αρχαίας σκανδιναβικής γλώσσας συνιστούν πρωτογλώσσα της Νορβηγικής, της Σουηδικής, της Δανέζικης και της Ισλανδικής.
Οι μεγαλύτερες οικογένειες
Σύμφωνα με το Ethnologue, οι μεγαλύτερες γλωσσικές οικογένειες βάσει του αριθμού γλωσσών είναι: